- ЧIужугIаданалъул хIакъалъулъ! ХIайваназде данде малъун толел, лъавукъал руччабазул хIакъалъулъищ? ЧIужугIаданалъул хIакъалъул гуро дуца кучIдул ахIизе кколел, гъазаваталъул хIакъалъулъ ахIизе кола. Дуда кIочонге рагъул нух – гьеб Аллагьасул нух букIин. Дуца кучIдул ахIе гъазаваталъе рухIги кьун, капурал большевиказде данде рагъулел ругел дир муридзабазул хIакъалъулъ. Щибав унго-унгояв бусургьанчияс жиндирго бугеб боцIи-рикъзи, къваригIани рухIги кьезе ккола диналъе, гъазаваталъе гIоло.